ว.5 ภารกิจลับ
เดอะโต้ง กิตติรัตน์ณ ระนอง รองนายกรัฐมนตรีและ รมว.คลัง ออกอารมณ์บูดใส่กระจอกข่าวอยู่บ๊อยบ่อย
27 มี.ค. 2555

เดอะโต้ง กิตติรัตน์ณ ระนอง รองนายกรัฐมนตรีและ รมว.คลัง ออกอารมณ์บูดใส่กระจอกข่าวอยู่บ๊อยบ่อย 
ยิ่งนับวัน ยิ่งอาการหนัก จนน่าเป็นห่วง เหมือนคนวัยทอง
สาเหตุสำคัญ มาจากการทุ่มเททำงานหนัก แต่ผลงานกลับไม่ออก ไม่ว่าจะเป็นการดูแลราคาสินค้าแพงทั้งแผ่นดิน เดือดร้อนกันทั้งประเทศ แต่เดอะโต้ง กลับนั่งยัน นอนยันว่า ถูกทุกหย่อมหญ้า...555
ตามมาด้วยนโยบายสั่งให้ธนาคารชาติทำให้เงินบาทอ่อนค่า เพื่อจะดันส่งออกเบ่งเศรษฐกิจ แต่นักวิชาการมองแล้วได้ไม่คุ้มเสีย บาทอ่อนราคาน้ำมันยิ่งแพง เผาเศรษฐกิจเป็นจุณ...
เมื่อโดนถามเรื่องดังกล่าวเช้าเย็น ทำให้เดอะโต้งถึงกะจี๊ดขั้วหัวใจทุกที เหวี่ยงใส่นักข่าวได้ทุกครั้งไป
ล่าสุดโดนถามเรื่องเข้าพบหารือกับประธานไอเอ็นจี กรุ๊ป ว่ามีการหารือเรื่องอะไรกัน
เดอะโต้งยังพูดเสียงแข็งใส่หน้ากระจอกข่าวที่ถามเสียงดั๊งดัง ผิดนิสัยผู้ดีทุกกระเบียดนิ้วว่า... “เป็นเรื่องส่วนตัวของของผมกับไอเอ็นจี คนอื่นไม่เกี่ยว คุณไม่ต้องมาถาม”
อุ๊ย ต๊าย ตาย เพิ่งรู้ว่า “เดอะโต้ง” ก็มี “ว.5” ภารกิจลับ ส่วนตั๊ว ส่วนตัว เหมือนท่านกะ นายกฯ ปู-ยิ่งลักษณ์ ชินวัตร เหมือนกัลลล์